PCC คว้างานติดตั้งอุปกรณ์จ่ายไฟ มูลค่า 385 ล้าน ดันแบ็กล็อกแตะ 2.2 พันลบ.
PCC ได้รับคัดเลือกผู้ชนะประกวดราคาจ้างจำนวน 4 โครงการ มูลค่า 385 ล้าน ดันแบ็กล็อกแตะ 2.2 พันล้านบาท หนุนรายได้ปีนี้โตต่อเนื่อง พร้อมกางแผนธุรกิจ 3 ปี วางเป้ารายได้แตะ 6 พันล้านบาท
PCC ได้รับคัดเลือกผู้ชนะประกวดราคาจ้างจำนวน 4 โครงการ มูลค่า 385 ล้าน ดันแบ็กล็อกแตะ 2.2 พันล้านบาท หนุนรายได้ปีนี้โตต่อเนื่อง พร้อมกางแผนธุรกิจ 3 ปี วางเป้ารายได้แตะ 6 พันล้านบาท
16 พ.ค. 2566

นายกิตติ สัมฤทธิ์ ประธานเจ้าหน้าที่บริหาร บริษัท พรีไซซ คอร์ปอเรชั่น จํากัด (มหาชน) หรือ PCC เปิดเผยว่า บริษัท พรีไซซ ซิสเท็มแอนด์ โปรเจ็ค จำกัด ซึ่งเป็นบริษัทย่อยที่บริษัทฯ ถือหุ้นร้อยละ 99.98 ได้รับการคัดเลือกให้เป็นผู้ชนะประกวดราคาจ้าง จำนวน 4 โครงการ มีรายละเอียด ดังนี้
1.งานจ้างจัดหาพร้อมติดตั้งอุปกรณ์ควบคุมในระบบจำหน่ายเพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคตะวันออกเฉียงเหนือ ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม “CONSORTIUM OF PSP&amp; ENOVA” ประกอบด้วย บริษัท พรีไซซ ซิสเท็ม แอนด์ โปรเจ็ค จำกัด และ บริษัท อีโนวา อินทีเกรชั่น จำกัด กับ การไฟฟ้าส่วนภูมิภาค เมื่อวันที่ 27 เมษายน 2566 มูลค่าสัญญารวม 111,601,000.00 บาท (รวมภาษีมูลค่าเพิ่ม)
2.งานจ้างจัดหาพร้อมติดตั้งอุปกรณ์ควบคุมในระบบจำหน่ายเพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคกลาง ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม
“CONSORTIUM OF PSP &amp; CYG” ประกอบด้วย บริษัท พรีไซซ ซิสเท็ม แอนด์ โปรเจ็ค จำกัด และ บริษัท ซีวายจี ซันรี่ (ประเทศไทย) จำกัด กับ การไฟฟ้าส่วนภูมิภาค เมื่อวันที่ 27 เมษายน 2566 มูลค่าสัญญารวม 116,737,000.00 บาท (รวมภาษีมูลค่าเพิ่ม)
3.งานจ้างจัดหาพร้อมติดตั้งอุปกรณ์ควบคุมในระบบจําหน่ายเพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคเหนือ ด้วยวิธีประกวดราคาอิเล็กทรอนิกส์(e-bidding) ในนามกิจการค้าร่วม “CONSORTIUM OF PSP &amp; TIMPANO” ประกอบด้วย บริษัท พรีไซซ ซิสเท็ม แอนด์โปรเจ็ค จํากัด และ บริษัท ทิมพาโน อิเลคทริคอล กับ การไฟฟ้าส่วนภูมิภาค เมื่อวันที่ 18 เมษายน 2566 มูลค่าสัญญารวม 76,826,000.00 บาท (รวมภาษีมูลค่าเพิ่ม)
4.งานจ้างจัดหาพร้อมติดตั้งอุปกรณ์ควบคุมในระบบจําหน่ายเพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคใต้ด้วยวิธีประกวดราคาอิเล็กทรอนิกส์(e-bidding) ในนามกิจการค้าร่วม “CONSORTIUM OF PSP &amp; CYG” ประกอบด้วย บริษัท พรีไซซ ซิสเท็ม แอนด์ โปรเจ็ค จํากัด และ บริษัท ซีวายจีซันรี่ (ประเทศไทย) จํากัด กับ การไฟฟ้าส่วนภูมิภาค เมื่อวันที่ 18 เมษายน 2566 มูลค่าสัญญารวม 78,966,000.00 บาท (รวมภาษีมูลค่าเพิ่ม)
ทั้งนี้ มีกําหนดการส่งมอบในแต่ละโครงการภายใน 365 วัน นับถัดจากวันที่ได้รับหนังสือแจ้งจากการไฟฟ้า ส่วนภูมิภาค ให้เริ่มทํางาน โดยมีเงื่อนไขการชําระเงินแบ่งออกเป็น 4 งวด ตามความคืบหน้าของงานที่แล้วเสร็จ
สำหรับ บริษัทชนะการประมูลงานใหม่ 4 โครงการ ซึ่งเป็นงานจ้างจัดหาพร้อมติดตั้งอุปกรณ์ควบคุมในระบบจำหน่ายเพื่อเพิ่มประสิทธิภาพระบบศูนย์สั่งการจ่ายไฟ ควบคุมทั่วประเทศ ในภาคใต้ ภาคเหนือ ภาคกลางและภาคภาคตะวันออกเฉียงเหนือ มูลค่าราว 385 ล้านบาท (รวมภาษีมูลค่าเพิ่ม)
ทั้งนี้ก็เป็นไปตามสัดส่วนการถือหุ้นแต่ละโครงการ ซึ่งการได้รับงานใหม่เข้ามาจะช่วยเข้ามาสนับสนุนการเติบโตของบริษัททำให้ Backlog ในมือของบริษัทเพิ่มขึ้นเป็น 2,229 ล้านบาท นอกจากนี้ ยังอยู่ระหว่างการประมูลงานโครงการใหม่อย่างต่อเนื่อง ซึ่งจะช่วยสนับสนุนให้รายได้ในปีนี้เติบโตอย่างต่อเนื่องจากปีก่อน
โดยแนวโน้มรายได้ในปีนี้ คาดว่าจะเติบโตจากปีก่อนที่มีรายได้อยู่ที่ 4,860 ล้านบาท เนื่องจากบริษัทมองเห็นโอกาสใหม่ๆ และการเติบโตของรายได้จากการเพิ่มกำลังการผลิตของหม้อแปลงไฟฟ้า และการขยายตัวของระบบสมาร์ทกริด รวมทั้งบริษัท ยังคงเดินหน้าเข้าประมูลงานใหม่อย่างต่อเนื่อง เพื่อสนับสนุนการเติบโตของบริษัท
ทั้งนี้ สำหรับแผนธุรกิจ 3 ปี (2566-2568) บริษัทยังคงเป้ารายได้แตะ 6,000 ล้านบาท เนื่องจากคาดว่าจะมีการลงทุนด้านสมาร์ทกริดที่เพิ่มขึ้นทั้งจากหน่วยงานภาครัฐและเอกชนอย่างแน่นอน